4. การประกอบธุรกิจของแต่ละสายผลิตภัณฑ์

4.1 ลักษณะของผลิตภัณฑ์

ผลิตภัณฑ์ของบริษัทฯ แบ่งได้เป็น 2 ประเภทคือ

  4.1.1 ประเภทผลิตภัณฑ์น้ำมันเชื้อเพลิง

  ประเภทผลิตภัณฑ์น้ำมันเชื้อเพลิง ได้แก่ น้ำมันเบนซินออกเทน 95 น้ำมันเบนซินออกเทน 91

  น้ำมันแก๊สโซฮอล์ 95 น้ำมันแก๊สโซฮอล์ 91 น้ำมันดีเซลหมุนเร็ว B2 B5 NGV และ LPG

  4.1.2 ประเภทผลิตภัณฑ์ที่มิใช่น้ำมันเชื้อเพลิง

  ประเภทผลิตภัณฑ์ที่มิใช่น้ำมันเชื้อเพลิงได้แก่ น้ำมันหล่อลื่นที่ใช้กับเครื่องยนต์ชนิดต่างๆ

  บริษัทฯ ประกอบธุรกิจซื้อขายน้ำมัน มีรายได้หลักจากการจำหน่ายน้ำมันเชื้อเพลิงและน้ำมันหล่อลื่น
  ส่วนที่เหลือ

ที่สำคัญมาจากค่าเช่า ค่าธรรมเนียมในการใช้สิทธิสถานีบริการน้ำมัน และค่าขนส่งน้ำมัน

  การดำเนินธุรกิจของบริษัทฯ อยู่ภายใต้พระราชบัญญัติควบคุมน้ำมันเชื้อเพลิง พ.ศ. 2542
  ซึ่งมีสาระสำคัญเกี่ยวกับ

  วิธีการเก็บรักษาน้ำมันเชื้อเพลิง และข้อกำหนดในการก่อสร้างสถานีบริการน้ำมัน
  และพระราชบัญญัติการค้าน้ำมันเชื้อเพลิง พ.ศ. 2543
  ซึ่งมีสาระสำคัญเกี่ยวกับปริมาณการค้าประจำปี และการสำรองน้ำมันเชื้อเพลิง บริษัทฯ
  เป็นผู้ค้าน้ำมันที่ได้รับอนุญาตตามมาตรา 7 แห่งพระราชบัญญัติการค้าน้ำมันเชื้อเพลิง พ.ศ. 2543
  โดยมีปริมาณการค้าน้ำมันรวมกันทุกชนิดปีละ

  ตั้งแต่หนึ่งแสนเมตริกตันขึ้นไป จึงมีหน้าที่ต้องสำรองน้ำมันตามกฎหมายในอัตราร้อยละ 5
  และร้อยละ 10 ของประมาณการ

  การค้าประจำปีที่ได้รับความเห็นชอบจากกระทรวงพลังงานสำหรับน้ำมันที่ซื้อจากในประเทศและนำเข้าจากต่างประเทศ

  ตามลำดับ
  การได้รับอนุญาตตามพระราชบัญญัติฉบับดังกล่าวข้างต้นไม่มีข้อกำหนดในเรื่องระยะเวลา

4.2 การตลาดและภาวะการแข่งขัน

  4.2.1 นโยบายและลักษณะการตลาดของผลิตภัณฑ์

  บริษัทฯ ได้กำหนดนโยบายและลักษณะการตลาดของผลิตภัณฑ์
  โดยมุ่งเน้นที่การขายปลีกผ่านสถานีบริการ- น้ำมันภายใต้เครื่องหมายการค้าของบริษัทฯ
  และการจำหน่ายสู่ภาคอุตสาหกรรมต่างๆ ทั้งที่เป็นผู้ใช้โดยตรง ในภาคขนส่งและบริการ
  และแก่ผู้ค้าน้ำมันรายอื่นที่ซื้อน้ำมันไปจำหน่ายแก่ผู้บริโภคอีกทอดหนึ่ง

  ในการขยายเครือข่ายสถานีบริการน้ำมัน บริษัทฯ จะมุ่งเน้นที่เขตชุมชนขนาดใหญ่ในต่างจังหวัด
  และกรุงเทพมหานครเป็นหลัก เนื่องจากบริษัทฯ มีคลังน้ำมันขนาดใหญ่อยู่ที่เขตราษฎร์บูรณะ
  กรุงเทพมหานคร

  จังหวัดสุราษฎร์ธานี และจังหวัดสงขลา บริษัทฯ
  จะจัดให้มีบริการที่ครบวงจรในสถานีบริการน้ำมันขนาดใหญ่

  ภายในเขตเมือง หรือบนถนนสายหลักที่สำคัญ ที่มีความต้องการใช้น้ำมันเชื้อเพลิงมาก
  และจะลงทุนในสถานีบริการ- น้ำมันขนาดกลางที่ให้ผลตอบแทนคุ้มค่าแก่บริษัทฯ
  ด้วยการเลือกรูปแบบการก่อสร้างที่เหมาะสมกับแต่ละท้องที่

  และสถานีบริการน้ำมันขนาดเล็ก ซึ่งลงทุนน้อยและคืนทุนเร็ว
  บนถนนสายรองซึ่งเชื่อมระหว่างอำเภอที่มีความ

  ต้องการใช้น้ำมันไม่สูงนัก

  ในด้านการลงทุนในสถานีบริการน้ำมันนั้น บริษัทฯ อาจจะเป็นผู้ลงทุนเองทั้งหมด หรือบางส่วน
  หรือให้

  ผู้ประกอบการสถานีบริการน้ำมันลงทุนทั้งหมด ทั้งนี้ แล้วแต่ความเหมาะสม

  ในการตั้งราคาขายปลีกของผลิตภัณฑ์น้ำมันเชื้อเพลิง และน้ำมันหล่อลื่น บริษัทฯ
  จะพิจารณาจากสภาพ

  การแข่งขันในแต่ละพื้นที่เป็นหลัก โดยบริษัทฯ
  จะตั้งราคาขายผลิตภัณฑ์ดังกล่าวต่ำกว่าสถานีบริการน้ำมัน

  ของผู้ค้ารายใหญ่เล็กน้อย เพื่อเป็นแรงจูงใจให้ลูกค้าใช้บริการและผลิตภัณฑ์ของบริษัทฯ

4.2.2 การจำหน่ายและช่องทางการจำหน่าย

  บริษัทฯ จำหน่ายน้ำมันโดยผ่านช่องทางตามลักษณะของลูกค้า ดังนี้

1.  ก) จำหน่ายให้ประชาชนผู้ใช้น้ำมันเชื้อเพลิงทั่วไป ผ่านสถานีบริการน้ำมัน ซึ่งมีจำนวน 152
    แห่ง กระจาย

2.  อยู่เกือบทั่วประเทศ สถานีบริการน้ำมันเหล่านี้ดำเนินการโดยบริษัทฯ เอง 56 แห่ง
    และได้โอนให้บริษัท-

3.  ซัสโก้รีเทล จำกัด ซึ่งเป็นบริษัทย่อยเช่าดำเนินการ 64 แห่ง ให้ผู้อื่นเช่าดำเนินการ 16 แห่ง
    และลูกค้าลงทุน

4.  ร่วมกับบริษัทฯ 16 แห่ง

  ในการคัดเลือกผู้ที่จะเช่าสถานีบริการน้ำมันของบริษัทฯ เพื่อไปดำเนินการต่อนั้น บริษัทฯ

  จะพิจารณาจากฐานะทางการเงินและประสบการณ์ในการทำธุรกิจของผู้นั้นเป็นสำคัญ ส่วนในกรณี

  ที่จะมีผู้ร่วมลงทุนเปิดสถานีบริการน้ำมันกับบริษัทฯ บริษัทฯ จะพิจารณาคุณสมบัติและทำเลที่ตั้งของ

  ที่ดินที่ผู้นั้นจะนำมาดำเนินกิจการสถานีบริการน้ำมันว่าจะมีความเหมาะสมเพียงใด
  หากพิจารณาแล้ว

  เห็นว่าเหมาะสม บริษัทฯ จะเป็นผู้ออกแบบ และจัดหาอุปกรณ์และป้ายต่างๆ ให้ ส่วนลูกค้าจะเป็น

  ผู้ลงทุนก่อสร้างเอง

ในปี 2552 บริษัทฯ ได้ปิดดำเนินการสถานีบริการน้ำมันซึ่งมียอดขายต่ำจำนวน 11 แห่ง

5.  ข) จำหน่ายให้แก่ผู้ใช้โดยตรง ที่มีกิจการประเภทรถและเรือขนส่งสินค้าและคนโดยสาร

6.  กิจการอุตสาหกรรมก่อสร้าง และอื่นๆ

3)  จำหน่ายให้แก่ผู้ค้าน้ำมันรายอื่นซึ่งจะนำน้ำมันไปจำหน่ายต่อโดยผ่านระบบเครือข่าย

  และช่องทางการจำหน่ายของผู้ค้าน้ำมันเหล่านั้นไปสู่ผู้บริโภคน้ำมันอีกทอดหนึ่ง

  ง) จำหน่ายให้ผู้ค้าน้ำมันในประเทศเพื่อนบ้านซึ่งจะนำน้ำมันไปจำหน่ายต่ออีกทอดหนึ่ง

  ปริมาณการจำหน่ายผลิตภัณฑ์ของบริษัทฯ ในระยะ 3 ปีที่ผ่านมา แยกตามลักษณะลูกค้า

  --------------------- --------- -------- --------- -------- -------- --------
  ประเภทลูกค้า            2552               2551               2550     

                        ล้านลิตร    ร้อยละ    ล้านลิตร    ร้อยละ    ล้านลิตร   ร้อยละ

                                                                       

  ก) ผู้ใช้น้ำมันทั่วไป        113.220   38.61    191.508   61.60    237.97   69.60

  ข) ผู้ใช้โดยตรง          40.160    13.70    15.548    5.00     16.08    4.70

  ค) ผู้ค้าน้ำมันรายอื่น       103.636   35.34    99.509    32.01    86.48    25.29

  ง) ผู้ค้าน้ำมันในต่างประเทศ 36.229    12.35    4.310     1.39     1.41     0.41

  รวมปริมาณการจำหน่าย     293.245   100.00   310.875   100.00   341.94   100.00
  --------------------- --------- -------- --------- -------- -------- --------

  ในช่วงระยะเวลา 3 ปีที่ผ่านมา ไม่มีลูกค้ารายใดที่ซื้อสินค้าจากบริษัทฯ เกินร้อยละ 5
  ของรายได้รวม

  4.2.3 สภาพการแข่งขันภายในอุตสาหกรรม

  ผลการนำระบบราคาน้ำมันลอยตัวมาใช้
  ประกอบกับการปรับลดกฎเกณฑ์การอนุญาตก่อสร้างสถานีบริการน้ำมัน ให้สะดวกมากขึ้น
  ส่งผลให้ผู้ค้าน้ำมันต่างพยายามแย่งชิงส่วนแบ่งตลาดด้วยการเพิ่มจำนวนสถานีบริการน้ำมัน
  และการลงทุนขยายวงจรธุรกิจในสถานีบริการต่างๆ ของตน
  อีกทั้งได้มีผู้ค้าน้ำมันรายย่อยจำนวนมากลงทุนตั้งสถานีบริการน้ำมันขึ้นด้วย ดังนั้น
  สภาพการแข่งขันของสถานีบริการน้ำมันจึงเพิ่มขึ้นมาก
  ผู้ค้าน้ำมันต้องใช้กลยุทธ์ในด้านการตลาดที่จะดึงลูกค้าให้มา ใช้บริการและเป็นลูกค้าประจำของตน

  ผู้ค้าน้ำมันในประเทศที่มีขนาดใหญ่และขนาดกลาง ซึ่งมีคลังน้ำมันเป็นของตนเอง มีดังนี้

  ผู้ค้าน้ำมันขนาดใหญ่ ได้แก่

-   บริษัท ปตท. จำกัด (มหาชน)

-   บริษัท เชลล์แห่งประเทศไทย จำกัด

-   บริษัท เอสโซ่ (ประเทศไทย) จำกัด (มหาชน)

-   บริษัท เชฟรอน (ไทย) จำกัด

-   บริษัท บางจากปิโตรเลียม จำกัด (มหาชน)

  - บริษัท ไออาร์พีซี จำกัด (มหาชน)

  ผู้ค้าน้ำมันขนาดกลางได้แก่

-   บริษัท สยามสหบริการ จำกัด (มหาชน)

-   บริษัท พี.ซี.สยามปิโตรเลียม จำกัด

-   บริษัท คอสโมออยล์ จำกัด

-   บริษัท ภาคใต้เชื้อเพลิง จำกัด (มหาชน)

-   บริษัท สยามเฆมี จำกัด (มหาชน)

-   บริษัท ปิโตรนัส รีเทล (ประเทศไทย) จำกัด

  นอกจากนี้ ยังมีผู้ค้าน้ำมันขนาดเล็ก ได้แก่ ผู้ค้าน้ำมันที่มีปริมาณการค้าน้ำมันไม่สูง
  และสถานีบริการน้ำมัน ซึ่งมิได้ใช้เครื่องหมายการค้าของผู้ค้าน้ำมันขนาดใหญ่
  หรือขนาดกลางอีกด้วย

  4.2.4 ศักยภาพในการแข่งขันของบริษัทฯ

  จากการที่รัฐบาลควบคุมคุณภาพของน้ำมันอย่างเข้มงวด ทำให้ความยึดถือตราสินค้าได้ลดลง
  ผู้บริโภคน้ำมันได้ ให้ความสำคัญในเรื่องราคา และการบริการมากกว่าตราสินค้า
  ในเรื่องดังกล่าวนี้ บริษัทฯ ได้ให้ความสำคัญกับเรื่อง
  การควบคุมคุณภาพของน้ำมันอย่างเคร่งครัดเสมอมา
  และได้รับอนุญาตให้ใช้เครื่องหมายรับรองระบบควบคุมคุณภาพน้ำมันเชื้อเพลิงจากกรมธุรกิจพลังงาน
  กระทรวงพลังงาน เมื่อวันที่ 13 มกราคม 2547

จุดเด่นและจุดด้อยของบริษัทฯ เมื่อเปรียบเทียบกับผู้ค้าน้ำมันรายอื่น

จุดเด่น

-   บริษัทฯ เป็นผู้จัดหา จัดส่ง และดำเนินการด้านการตลาดเอง
    ทำให้มีความคล่องตัวในการดำเนินธุรกิจ และสามารถควบคุมคุณภาพของน้ำมัน
    นับตั้งแต่ที่คลังเก็บน้ำมันจนกระทั่งน้ำมันถึงลูกค้าหรือสถานี-บริการน้ำมันของบริษัทฯ

-   บริษัทฯ จำหน่ายน้ำมันส่วนหนึ่งผ่านสถานีบริการน้ำมันของบริษัทฯ ซึ่งมีทั้งขนาดใหญ่ที่มีบริการ

  ครบวงจร และสถานีบริการน้ำมันขนาดกลางและขนาดเล็กในชุมชนตามท้องที่ต่างๆ ซึ่งต่างจาก

  ผู้ค้าน้ำมันรายอื่นที่มีเฉพาะบางรูปแบบ

-   บริษัทฯ
    มีความคล่องตัวในการหาพันธมิตรทางธุรกิจเพื่อเสริมสร้างบริการที่ครบวงจรในสถานีบริการ-

  น้ำมันของบริษัทฯ และเปิดโอกาสให้ธุรกิจต่างๆ
  สามารถเช่าพื้นที่สถานีบริการน้ำมันเพื่อดำเนินธุรกิจ

  ได้ตามเงื่อนไขที่บริษัทฯ กำหนด สถานีบริการน้ำมันของบริษัทฯ มีบริการต่างๆ ตามความต้องการ

  ของแต่ละพื้นที่

จุดด้อย

  - บริษัทฯ ยังมีสถานีบริการน้ำมันจำนวนน้อย เมื่อเทียบกับผู้ค้าน้ำมันรายใหญ่

  - เครื่องหมายการค้าของบริษัทฯ ยังไม่เป็นที่รู้จักแพร่หลายทัดเทียมกับของผู้ค้าน้ำมันรายใหญ่

จำนวนสถานีบริการน้ำมันและส่วนแบ่งตลาดน้ำมันในปี 2552^(*)

  หน่วยของยอดจำหน่าย : ล้านลิตร

[TABLE]

ที่มา : สำนักการค้าและการสำรองน้ำมันเชื้อเพลิง กรมธุรกิจพลังงาน, รายงานสรุปการผลิต
การนำเข้า การจำหน่าย และการส่งออกน้ำมันเชื้อเพลิงประจำเดือนมกราคม-ธันวาคม 2552

หมายเหตุ * : จำนวนสถานีบริการ เป็นข้อมูลของกรมธุรกิจพลังงานในไตรมาส 4/2552

: ยอดจำหน่ายไม่รวมการจำหน่ายให้ผู้ค้าน้ำมันตามมาตรา 7 แห่ง พ.ร.บ. การค้าน้ำมันเชื้อเพลิง
และการส่งออก

** : ยอดจำหน่ายไม่รวมการจำหน่ายให้แก้ผู้ค้าน้ำมันตามมาตรา 7 แห่ง พ.ร.บ.
การค้าน้ำมันเชื้อเพลิง และการส่งออก ประมาณ 36.226 ล้านลิตร และ

ผลิตภัณฑ์น้ำมันหล่อลื่นประมาณ 0.136 ล้านลิตร

  ในปี 2552 บริษัทฯ มีสถานีบริการน้ำมันคิดเป็นประมาณร้อยละ 0.80
  ของจำนวนสถานีบริการน้ำมันรวมทั้งประเทศ

และมีส่วนแบ่งตลาดน้ำมันเฉลี่ยร้อยละ 1.06 ของตลาดรวม

10

ปริมาณการจำหน่ายแยกตามประเภทผลิตภัณฑ์ของบริษัทฯ ในระยะ 3 ปีที่ผ่านมา

หน่วย : ล้านลิตร

+------------------------+--------------+--------------+-------------+
| ผลิตภัณฑ์                 | ปี 2552       | ปี 2551       | ปี 2550      |
+------------------------+--------------+--------------+-------------+
| 1. น้ำมันดีเซลหมุนเร็ว      | 97.057       | 223.35       | 247.347     |
|                        |              |              |             |
| 2. น้ำมันดีเซล บี5         | 95.407       | -            | -           |
|                        |              |              |             |
| 3. น้ำมันดีเซลพื้นฐาน       | 15.365       | -            | -           |
|                        |              |              |             |
| 4. น้ำมันเบนซิน 95        | 15.593       | 3.319        | 15.773      |
|                        |              |              |             |
| 5. น้ำมันเบนซิน 91        | 48.814       | 61.708       | 70.849      |
|                        |              |              |             |
| 6. น้ำมันแก๊สโซฮอล์ 95     | 20.855       | 22.349       | 7.776       |
|                        |              |              |             |
| 7. น้ำมันแก๊สโซฮอล์ 91     | 0.018        | -            | -           |
|                        |              |              |             |
| 8. ผลิตภัณฑ์น้ำมันหล่อลื่น     | 0.136        | 0.149        | 0.195       |
+------------------------+--------------+--------------+-------------+
| รวมปริมาณการจำหน่าย      | 293.245      | 310.875*     | 341.940*    |
+------------------------+--------------+--------------+-------------+

  หมายเหตุ * ได้รวมการจำหน่ายให้แก่ผู้ค้าน้ำมันตามมาตรา 7 และการส่งออกด้วยแล้ว

4.3 การจัดหาผลิตภัณฑ์เพื่อจำหน่าย

  ในปี 2552 บริษัทฯ จัดหาน้ำมันทั้งหมดจากผู้ผลิตน้ำมันภายในประเทศ
  ซึ่งมีคุณภาพและมาตรฐานตามเกณฑ์ที่กระทรวงพลังงานกำหนดทุกประการ

  4.3.1 ขั้นตอนการนำน้ำมันเชื้อเพลิงมาจำหน่าย สามารถอธิบายได้จากแผนภูมิข้างล่างนี้    

+-----------------------------------------------------------------------+
| การจัดหาน้ำมันจากแหล่งที่มีราคาเหมาะสม                                       |
|                                                                       |
| และคุณภาพได้มาตรฐานตามที่กระทรวงพลังงานกำหนด                               |
+-----------------------------------------------------------------------+

    

  -----------------------------------------------------------------------
  การขออนุญาตจากราชการ

  -----------------------------------------------------------------------

    

  -----------------------------------------------------------------------
  ขนส่งน้ำมันโดยทางรถบรรทุกน้ำมัน หรือทางเรือ หรือทางท่อส่งน้ำมัน

  -----------------------------------------------------------------------

  -----------------------------------------------------------------------
  เก็บน้ำมันเข้าคลังน้ำมันของบริษัทฯ

  -----------------------------------------------------------------------

    

  -----------------------------------------------------------------------
  ขนส่งน้ำมันทางรถบรรทุกน้ำมัน หรือทางเรือ แล้วแต่ความเหมาะสม

  -----------------------------------------------------------------------

 

  

  4.3.2 ความเพียงพอของเครื่องจักรและบุคลากร

  ณ วันสิ้นปี 2552 บริษัทฯ มีคลังน้ำมัน 3 แห่งคือ ที่เขตราษฎร์บูรณะ กรุงเทพมหานคร มีความจุ
  14.75

  ล้านลิตร ที่จังหวัดสุราษฎร์ธานี มีความจุ 27.73 ล้านลิตร และที่จังหวัดสงขลา มีความจุ 13.58
  ล้านลิตร

  มีรถบรรทุกน้ำมันสำหรับขนส่งน้ำมันไปยังสถานีบริการน้ำมันของบริษัทฯ และรับจ้างขนส่งน้ำมัน
  ให้แก่

  ผู้ค้าน้ำมันรายอื่นด้วย เป็นรถน้ำมันลากจูงกึ่งพ่วง 2 คัน รถบรรทุกน้ำมันแบบเดี่ยว 16 คัน
  แต่หากในช่วงเวลาใด

  ที่รถบรรทุกน้ำมันไม่เพียงพอกับการใช้งาน บริษัทฯ
  จะว่าจ้างรถขนส่งน้ำมันจากผู้รับเหมารายอื่นเพิ่ม

  นอกจากนั้น บริษัทฯ มีสถานีบริการน้ำมัน 152 แห่ง
  และมีบุคลากรประจำสถานีบริการน้ำมันและสำนักงาน

  ต่างๆ รวม 569 คน

  บริษัทฯ มีคลังน้ำมัน ความจุของถังเก็บน้ำมันในคลังน้ำมันแต่ละแห่ง รถบรรทุกน้ำมัน อุปกรณ์ต่างๆ

  ที่เกี่ยวข้อง และจำนวนบุคลากรเพียงพอต่อการบริหารงานที่ดำเนินการอยู่ในปัจจุบัน
  รวมทั้งสามารถที่จะขยาย

  การจำหน่ายในอนาคตด้วย

  4.3.3 การเก็บและส่งน้ำมันกับผลกระทบต่อสิ่งแวดล้อม

  ในการเก็บและส่งน้ำมัน หากมีการรั่วไหลจะเป็นผลเสียต่อสิ่งแวดล้อม ดังนั้น บริษัทฯ
  จึงกำหนดมาตรการ

  ในการควบคุมดูแลในเรื่องนี้อย่างเคร่งครัดทุกขั้นตอน
  เริ่มตั้งแต่การสูบถ่ายน้ำมันจากเรือขึ้นสู่ถังเก็บ ซึ่งก่อน

  ดำเนินการจะต้องมีการจัดวางทุ่นลอยกันน้ำมันรอบๆ เรือบรรทุกน้ำมัน
  เพื่อป้องกันและควบคุมน้ำมันที่หาก

  เกิดรั่วไหลระหว่างสูบถ่ายไม่ให้กระจายออกไปนอกพื้นที่

  ส่วนบริเวณรอบถังเก็บน้ำมันก็มีราง และบ่อดักน้ำมันขนาดใหญ่
  เพื่อป้องกันน้ำมันที่อาจรั่วไหลระหว่าง

  การจ่ายให้รถน้ำมันมิให้กระจายออกไปสู่แหล่งน้ำภายนอก
  บ่อดักน้ำมันดังกล่าวมีเจ้าหน้าที่ผู้มีความรู้ความเข้าใจ

  เรื่องการจัดเก็บกากน้ำมันดูแลทำความสะอาดอย่างน้อยเดือนละ 1 ครั้ง นอกจากนั้น บริษัทฯ
  ยังได้ว่าจ้างให้

  บริษัทสำรวจอิสระทำการตรวจสอบคุณภาพน้ำทิ้งจากคลังน้ำมันทั้ง 3 แห่ง
  เป็นประจำทุกเดือนอีกด้วย ทั้งนี้

  เพื่อให้แน่ใจว่าน้ำทิ้งจากทั้งสามคลังน้ำมันจะมีคุณภาพสูงกว่าเกณฑ์มาตรฐานที่ราชการกำหนด

  ผลการตรวจสอบคุณภาพน้ำทิ้งในปี 2552 ซึ่งบริษัทฯ
  จัดส่งรายงานให้สำนักงานนโยบายและแผนสิ่งแวดล้อม

  และกรมเจ้าท่า ทุกๆ 3 เดือน มีค่าเฉลี่ยดังนี้

+-----------------+-----+----------+----------+----------+-----------+
| พารามิเตอร์       | ห   | คลังร     | คลังส     | คลังสงขลา | มา        |
| (Parameter)     | น่วย | าษฎร์บูรณะ | ุราษฎร์ธาน | (ค่าเฉลี่ย) | ตรฐานน้ำทิ้ง |
|                 | (Un | (ค่าเฉลี่ย) | ี(ค่าเฉลี่ย) |          | อุตสาหกรรม |
|                 | it) |          |          |          |           |
+-----------------+-----+----------+----------+----------+-----------+
| 1.)             | -   | 7.0      | 7.2      | 7.0      | 5.5 – 9.0 |
| ค               |     |          |          |          |           |
| ่าความเป็นกรด-ด่าง |     |          |          |          |           |
| (pH)            |     |          |          |          |           |
+-----------------+-----+----------+----------+----------+-----------+
| 2.)             | m   | 4.2      | 4.5      | 2.0      | ไม่เกิน 20  |
| ค่าคว            | g/L |          |          |          |           |
| ามต้องการออกซิเจน |     |          |          |          |           |
|                 |     |          |          |          |           |
| ทางชีวภาพ        |     |          |          |          |           |
| (Biochemical    |     |          |          |          |           |
|                 |     |          |          |          |           |
| Oxygen Demand ; |     |          |          |          |           |
| BOD)            |     |          |          |          |           |
+-----------------+-----+----------+----------+----------+-----------+
| 3.)             | m   | 13.0     | 0.2      | 0.3      | ไม่เกิน 50  |
| ค่าของแข็งแขวนลอย | g/L |          |          |          |           |
|                 |     |          |          |          |           |
| (Suspended      |     |          |          |          |           |
| Solids; SS)     |     |          |          |          |           |
+-----------------+-----+----------+----------+----------+-----------+
| 4.)             | m   | 2.0      | 0.2      | 0.2      | ไม่เกิน 5   |
| ค่าน้ำมันและไขมัน   | g/L |          |          |          |           |
|                 |     |          |          |          |           |
| (Oil and        |     |          |          |          |           |
| Grease)         |     |          |          |          |           |
+-----------------+-----+----------+----------+----------+-----------+

    

ในระยะ 3 ปีที่ผ่านมา บริษัทฯ ไม่เคยมีปัญหาที่กล่าวข้างต้น กระทบต่อสิ่งแวดล้อมเลย

5. กิจกรรมเกี่ยวกับบรรษัทบริบาล

  นับตั้งแต่ปี 2551 บริษัทฯ ได้ปลุกและปลูกจิตสำนึกให้พนักงานมีความรับผิดชอบต่อชุมชน และสังคม
  เพื่อช่วย

พัฒนาจิตใจของพนักงานให้ตระหนักถึงการที่จะต้องร่วมกันสร้างวัฒนธรรมของบริษัทฯ
ในการดำเนินธุรกิจ ว่าบริษัทฯ จะไม่

มุ่งเน้นเฉพาะประโยชน์ที่พนักงานและบริษัทฯ จะได้รับแต่เพียงฝ่ายเดียว
หากแต่จะต้องคำนึงถึงการสร้างประโยชน์สุขต่อสังคม

ชุมชน และสิ่งแวดล้อมที่ดีพร้อมกันไปด้วย

กิจกรรมทางด้านบรรษัทบริบาลที่สำคัญซึ่งบริษัทฯ ได้จัดให้มีขึ้นในปี 2552 มีดังนี้

  (1) เมื่อวันที่ 6 ธันวาคม บริษัทฯ ได้เข้าเยี่ยมชมมูลนิธิโครงการธรรมรักษ์นิเวศน์
  ซึ่งมีท่านเจ้าคุณอุดมประชาทร (อลงกต ติกขปัญโญ) เจ้าอาวาสวัดพระบาทน้ำพุ
  เป็นประธานที่ปรึกษา โครงการตั้งอยู่ที่วัดพระบาทน้ำพุ จ.ลพบุรี มีวัตถุประสงค์หลัก
  เพื่อช่วยผู้ป่วยโรคเอดส์ระยะสุดท้ายที่ไม่สามารถช่วยเหลือตัวเองได้ ด้วยการจัดให้มีบ้านพัก
  และให้การดูแลรักษาผู้ป่วยทั้งทางด้านร่างกายและจิตใจ
  นอกจากนี้ยังจัดบ้านพักและให้การศึกษาแก่เด็กที่ติดเชื้อ
  และเด็กที่ได้รับผลกระทบจากโรคเอดส์ที่ไม่เป็นที่ยอมรับของสังคมอีกด้วย บริษัทฯ
  ได้ประชาสัมพันธ์ถึง รายละเอียดของโครงการฯ ให้พนักงานบริษัทฯ และบริษัทในเครือทราบ
  เพื่อร่วมกันกับบริษัทฯ บริจาคเงิน ช่วยเหลือสำหรับเป็นค่าใช้จ่ายในโครงการฯ อย่างไรก็ตาม
  โครงการฯ นี้ยังต้องการความสนับสนุนอยู่อีกมาก ทั้งทางด้านการเงิน
  ยาและอุปกรณ์ในการรักษาโรค ตลอดจนเครื่องอุปโภคบริโภคต่างๆ กิจกรรมของบริษัทฯ
  และพนักงานดังกล่าว
  แม้ว่าจะเป็นความช่วยเหลือเพียงส่วนน้อยเมื่อเปรียบเทียบกับปัญหาของโครงการฯ แต่ก็
  เป็นที่ประจักษ์อย่างชัดเจนถึงความปิติยินดี
  และการมีพลังและกำลังใจของผู้ป่วยและผู้ที่เกี่ยวข้องที่เพิ่มขึ้น

  [] []

  (2) เพื่อให้สอดคล้องกับแนวคิดในการดำเนินธุรกิจที่มุ่งหวังจะให้บริษัทฯ เติบโตไปพร้อมๆ
  กับชุมชน ตามคำที่ว่า

  “ซัสโก้ สิ่งดีดี ที่อยู่ใกล้ชิดชุมชน” บริษัทฯ ได้จัดโครงการ “เทวดาตัวน้อย”
  เพื่อช่วยเหลือเด็กผู้ด้อยโอกาสด้วยการมอบทุนการศึกษาให้แก่เยาวชนที่เรียนดี มีความกตัญญู
  มีความประพฤติดี แต่ขาดแคลนทุนทรัพย์ โดยได้มอบหมายให้ทีมงานผู้จัดทำรายการ OTOP GEN X
  เป็นผู้ติดต่อไปยังโรงเรียนต่างๆ ในบริเวณใกล้กับสถานีบริการของบริษัทฯ
  ให้คัดสรรเยาวชนที่มีคุณสมบัติตามหลักเกณฑ์ที่กำหนดข้างต้น เพื่อให้บริษัทฯ
  พิจารณาให้ทุนการ-ศึกษาทุนละ 5,000 บาท พร้อมทั้งมอบเงินอีก 5,000
  บาทแก่โรงเรียนที่เยาวชนผู้ได้รับทุนเรียนอยู่ ผู้จัดทำรายการดังกล่าวได้ประชาสัมพันธ์ โครงการ
  “เทวดาตัวน้อย” ผ่านรายการ “OTOP GEN X” ที่สถานีโทรทัศน์ช่อง

  “ไทยไชโย” หลังจากได้รับทุนการศึกษาแล้ว “เทวดาตัวน้อย” ได้ส่งจดหมายเล่าเรื่องราวต่างๆ
  เกี่ยวกับชีวิตของ

  ตัวเองที่มีความสุขใจและความเป็นอยู่ที่ดีขึ้นให้บริษัทฯ ทราบ ซึ่งเป็นเรื่องที่น่ายินดีแก่บริษัทฯ
  และพนักงาน

  ที่ได้รับทราบถึงผลดีของโครงการที่มีต่อเด็กผู้รอคอยความช่วยเหลือเหล่านั้น

  [] []

(3) การร่วมบริจาคโลหิตเป็นโครงการที่บริษัทฯ ได้จัดขึ้นเป็นประจำทุกปี ปีละ 2 ครั้ง ในปี 2552
    บริษัทฯ ได้จัดให้มีการบริจาคโลหิตในวันที่ 2 เมษายน และวันที่ 26 กันยายน
    โดยได้รับการสนับสนุนจากหน่วยรับบริจาคโลหิตเคลื่อนที่ของโรงพยาบาลสมเด็จพระปิ่นเกล้า
    ในแต่ละครั้งจะมีพนักงานของบริษัทฯ และบริษัทในเครือ เข้าร่วมบริจาคโลหิตมากพอสมควร
    โรงพยาบาลสมเด็จพระปิ่นเกล้าจะส่งมอบโลหิตที่ได้รับบริจาคให้กับสภากาชาดไทยส่วนหนึ่ง
    และเก็บไว้เพื่อเตรียมสำรองให้โรงพยาบาลได้ใช้อีกส่วนหนึ่ง

  [] []

  (4) ตั้งแต่ปี 2547 เป็นต้นมา บริษัทฯ ได้จัดให้มีโครงการรณรงค์อนุรักษ์พลังงาน
  โดยให้พนักงานมีส่วนร่วมในการกำหนดหลักเกณฑ์การประหยัดพลังงานในบริษัทฯ ด้วยวิธีต่างๆ
  เช่น การปิดไฟและเครื่องปรับอากาศในช่วงเวลาพักกลางวัน
  และก่อนเวลาเลิกงานครึ่งชั่วโมงของทุกวันทำการ การประหยัดการใช้กระดาษในทุกรูปแบบ

  ผลของโครงการนี้ ได้ช่วยทำให้พนักงานเข้าใจบทบาท
  และมีส่วนร่วมอย่างภาคภูมิใจในการใช้พลังงานอย่างประหยัด
  เพื่อช่วยเสริมสร้างการลดสภาวะโลกร้อน ทั้งยังทำให้บริษัทฯ
  สามารถลดค่าใช้จ่ายในส่วนของการ

  ใช้พลังงานและทรัพยากรต่างๆ ได้อย่างเป็นรูปธรรมอีกด้วย

  [][]